text: نئی دہلی،06۔دسمبر ۔حکومت ہند نے ملک میں بنیادی توانائی میں قدرتی گیس کی حصہ داری میں اضافے کے ذریعہ گیس پر مبنی معیشت کو فروغ دینے کے منصوبے پر کام کررہی ہے اور آئندہ برسوں میں قدرتی گیس کی حصے داری 15فیصد تک لے جانے پر کام کیا جارہا ہے ۔ اس سلسلے میں آگے بڑھنے کے لئےسرکار گھریلو گیس کی پیداوار پر زور دینے کے ساتھ ساتھ سیال گیس (ایل این جی ) درآمد کئے جانے ، قومی گیس گرڈ کی تکمیل اور شہری گیس نظام تقسیم (سی جی ڈی ) کو تیز رفتار بنانے پر زور دے رہی ہے ۔پٹرولیم اورقدرتی گیس کی وزارت نے اسی محکمے کے وزیر جناب دھرمیندر پردھا ن کی سربراہی میں اس سلسلے کے تمام متعلقہ دعوے داروں کے ساتھ مذاکراتی ادوار کا اہتمام کیا ہے ۔